تېرو ۲۴ ساعتونو کې د سرې میاشتې د فعالیتونو خبرونه: کابل: * د افغانی سرې میاشتې سرپرست عمومی رئیس ښاغلی مولوی مطیع الحق خالص د افغانی سرې میاشتې په مرکزی عمومی ریاست کې په ۲۷ میلیونه افغانیو د جوړېدونکی ستر مسجد د بنسټ ډبره کېښوده. یاد مسجد چې ۹۲۶ متره مربع مساحت لری، په یو وخت د ۷۵۰ کسانو د ځایولو ظرفیت لری. * د افغانی سرې میاشتې مرستیال الحاج ملا نور الدین ترابی د ترکیې هېواد د دیانت ادارې له استازی ښاغلی عبد القدیر اوغلو سره د ترکیې ددینی چارو د ادارې له لوری په افغانستان کې له اړمنو او بېوزلو وګړو سره د ۲۰۰۰ خوراکی بستو د مرستې د وېش په موخه په خپل کاری دفتر کې ناسته ترسره کړه. ‏ارزګان: روغتیایی اساسی کلینیک او ګرځنده روغتیایی ټیمونو په تېرو ۳۰ ورځو کې ۸۱۴۷ تنه وګړو ته روغتیایی خدمات وړاندې کړی. پکتیا/ میدان وردګ: ښوونیزو مرکزونو کې د انګلیسی، ریاضی او لیک لوست برخو کې له ۹۸ ښځینه او نارینه زده کوونکو څخه آزموینه واخیستل شوه. زابل: مرکز قلات کې له ۳۳۰ بې سرپرسته او اړمنو کورنیو سره د ۹ قلمه خوراکی توکو مرسته وشوه. بادغېس: له ښوونیز مرکز د انګلیسی، کمپیوټر، ریاضی او لیک لوست د برخو ۷۱ تنو زده کوونکو ته د درېیمې دورې د فراغت په مناسبت غونډه دایره شوه.